Årnes bru

Årnes bru er ei bru over Glomma i Årnes i Nes kommune i Akershus. Brua er ca. 490 meter lang. Fylkesvei 177 Vormsundvegen går over brua.

Brua stod ferdig i 1963 og ble åpnet av fylkesmann Trygve Lie og samferdselsminister (senere statsminister) Trygve Bratteli lørdag 15. juni samme år.Bilder fra boka "Hilsen fra Nes på Romerike" , fra siden til Alma Forlag, hentet 15. oktober 2012 

Gamle Årnes bru 
Den gamle brua på Årnes var fra 1909. Årnesbrua var en av de lengste i landet da den åpna, men var for smal til at to kjøretøy kunne møtes.Søkbar digitalkopi av Stasjonssenteret Årnes vokser fram (1997)  Den første Årnesbrua ble sprengt i 1940 for å hindre tyske okkupasjonsstyrker under angrepet på Norge i å komme fram med biler. Brua ble siden reparert, først med en smal gangbru, siden for kjøretøyer. Gamlebrua ble revet etter at den nye var ferdig.

Referanser

Kategori:Veibroer i Akershus